EkBass/fiwiki-20250220-pages-articles huggingface dataset:
Anna (vuoden 1997 elokuva)

Anna on Anastasia Lapsuin ja Markku Lehmuskallion ohjaama suomalainen dokumenttielokuva vuodelta 1997. Elokuva on kansantieteellinen elokuva Venäjällä asuvasta nganasanien kansasta sekä henkilödokumentti nganasanien kuikkaklaaniin kuuluvasta Anna Aleksejevna Momdesta. Anna muistelee dokumentissa työtään kommunistisen puoluekomitean sihteerinä, jossa hän houkutteli nganasanien kansan jäseniä asumaan kyliin. Annan työn seurauksena nganasanien perinteinen elämäntapa päättyi. == Palkinnot ja ehdokkuudet == Elokuva voitti vuonna 1998 Viron Pärnussa järjestettävillä International Visual Anthropology Film Festival -elokuvajuhlilla tuomariston erikoispalkinnon. == Lähteet == Luokka:Vuoden 1997 suomalaiset elokuvat Luokka:Suomalaiset dokumenttielokuvat
Jussi Turpeinen

Jussi Turpeinen on kitaristi, joka liittyi Yö-yhtyeeseen vuonna 2016, kun Yön entinen basisti Jukka Lewis ja kitaristi Daffy Terävä saivat potkut. Turpeinen jätti Yön syksyllä 2024.Vuodesta 2017 Yö-yhtyeessä soittanut Jussi Turpeinen lopettaa kokoonpanossa. == Lähteet == Luokka:Elävät henkilöt Luokka:Syntymävuosi puuttuu Luokka:Yön jäsenet Luokka:Suomalaiset kitaristit
Makoto Ōoka

Makoto Ōoka (1931 Mishima, JapaniWelcome to Japanese Poetry, Poetry International, 2006, viitattu 22.7.2021 – 2017Makoto Ooka, Poetry International, 25.12.2017, viitattu 22.7.2021 ) oli japanilainen runoilija. Hän oli merkittävimpiä toisen maailmansodan jälkeisiä japanilaisia runoilijoita. Hänellä oli Asahi Shimbun -lehdessä päivittäin julkaistu runopalsta. Hän oli vuodesta 1965 Tokiossa Meiji-yliopistossa japanilaisen kirjallisuuden lehtori, myöhemmin professori. ==Suomennetut teokset== * Adashi-mummi (Adashino), suom. Kai Nieminen, Helsinki: Yleisradio 1982 ;Runot * Ketjuruno, suom. Kai Nieminen, Lahden kansainvälinen kirjailijakokous 1991 (Sisältää kirjailijakokouksessa kirjoitetun ketjurunon ja tekstiliitteen (2 samanlaista), jossa tietoa Renshi-ketjurunoudesta, runon kirjoittamiseen osallistuneiden runoilijoiden henkilötiedot (Lars Hulden, Kai Nieminen, Makoto Ooka, Rein Raud) ja runon suomennoksen. Runo esitettiin 18.6.1991 Kansainvälisessä runoillassa Lahden pääkirjastossa.) – myös julkaisussa: Parnasso 41(1991): 4 * Liekin laulu, suom. Ōkura Junichiro, julkaisussa Runous, 1984; nro 4Ōoka, Makoto, Linkki maailman runouteen, runotietokanta, Lahden kaupunginkirjasto. Päivitetty 19.7.2021, viitattu 22.7.2021 * Sanoja / Sanoja (Kotoba, kotoba): I, II, suom. Miika Pölkki, julkaisussa Kerberos 2003; nro 4 ==Lähteet== Luokka:Japanilaiset runoilijat Luokka:Vuonna 1931 syntyneet Luokka:Vuonna 2017 kuolleet
Träsket (Eckerö)

Träsket on järvi Eckerössä Ahvenanmaan länsiosassa. Sen pinta-ala on 6,4 hehtaaria. Etäisyys Maarianhaminasta on 19 kilometriä länsiluoteeseen ja Tukholmasta 130 kilometriä koilliseen.Träsket. Järviwiki. Viitattu 2.7.2021. == Maantiede == Träsketin pituus lounaasta koilliseen on 800 metriä. Järven levein kohta on 150 metriä, keskiosastaan järven leveys on vain noin 20 metriä. Saaria ei ole. Träsketin länsiranta on asutettu, itäranta on metsämaata, joka kohoaa 30–40 metriä merenpinnan yläpuolelle. Träsketiin virtaa laskuojia lounaasta ja lännestä. Träsketin luusua sijaitsee järven pohjoiskolkassa, josta lähtee mutkitteleva, noin 600 metriä pitkä laskuoja koilliseen Insundetiin, joka laskee suoraan mereen. Träsket (94.110.1.004) kuuluu Ahvenanmaan lounaiseen saaristoalueeseen (94.11), joka on toisen jakovaiheen vesistö Pohjoisen Ahvenanmeren päävesistössä (94). Lounaiseen saaristoalueeseen kuuluu Träsketin ohella Kungsöfjärden, Byträsk, Storviken, Storträsket ja 12 muuta järveksi luokiteltua vakavettä.Ahvenanmaan lounainen saaristoalue (94.11). Järviwiki. Viitattu 2.7.2021. Träsket on neljänneksi laajin Eckerön yhdestätoista järvestä. Laajin on Inre fjärden Eckerön pääsaaren pohjoisosassa.Eckerö. Järviwiki. Viitattu 2.7.2021. Suomessa on neljätoista vähintään hehtaarin laajuista Träsketiä. Suurin niistä sijaitsee Paraisissa. Träsket-nimisiä vakavesiä on myös muun muassa Sundissa (Sundin Träsket) ja Kirkkonummella (Kirkkonummen Träsket). Kemiönsaaressa on kolme Träsketiä.Träsket. Järviwiki. Viitattu 2.7.2021. == Lähteet == Luokka:Eckerön järvet
Träsket (Kirkkonummi)

Träsket on rannoiltaan soistunut metsäjärvi Träskönin saarella Porkkalanniemen lounaispuolella Kirkkonummella. Sen pinta-ala on 2,1 hehtaaria. Etäisyys Helsingistä on 41 kilometriä lounaaseen ja Tallinnasta 60 kilometriä pohjoisluoteeseen.Träsket. Järviwiki. Viitattu 2.7.2021. == Maantiede == Träsketin pituus lounaasta koilliseen on 250 metriä. Järvi kapenee koillista kohden. Saaria ei ole. Träsket on luonnonsuojelualuetta, kuten koko Träskön ja sitä ympäröivät saaret. Järven pohjoisrannalta lähtee laskuoja Suomenlahteen. Träsket (91.710.1.008) kuuluu Siuntion-Inkoon rannikkoalueeseen (91.71), joka on toisen jakovaiheen vesistö Suomenlahden päävesistössä (91). Siuntion-Inkoon rannikkoalueen laajin järvi on Backaviken.Siuntion - Inkoon rannikkoalue (91.71). Järviwiki. Viitattu 2.7.2021. Suomessa on neljätoista vähintään hehtaarin laajuista Träsketiä. Suurin niistä sijaitsee Paraisissa. Sundissa on kaksi Träsketiä (Sundin Träsket) ja Kemiönsaaressa kolme. Myös Eckerössä on Träsket (Eckerön Träsket).Träsket. Järviwiki. Viitattu 2.7.2021. == Lähteet == Luokka:Kirkkonummen järvet
Träskön (Kirkkonummi)

Träskön on saari Porkkalanniemen lounaispuolella Kirkkonummella.Kirkkonummen karttapalvelu Träskönin pinta-ala on noin 77 hehtaaria. Se on yksi neljästä kansallispuistosta, jotka perustettiin 1938. Träskön joutui toisen maailmansodan jälkeen Neuvostoliiton haltuun. Kun saari palautettiin Suomelle 1956, sen luontoa oli tuhottu siinä määrin, ettei se enää kelvannut kansallispuistoksi. Träskönille yritettiin saada kansallispuiston status myös 1976 ja 2017. Träskön ja sitä ympäröivät saaret ovat nykyisin (2021) luonnonsuojelualuetta, mutta eivät kansallispuistoa. Träskönin etäisyys Helsingin keskustasta on noin 40 kilometriä lounaaseen.Retkikartta.fi : Träskön Träskönillä sijaitsee venäläisen linnoitteen rauniot 1800-luvun lopulta, pyöreä loisto (noin 100-150 metriä saaren itärannasta pienestä niemekkeestä Lövströmsudden suoraan länteen) ja osin umpeen kasvanut luontopolku. Saaren länsiosassa sijaitsee kahden hehtaarin laajuinen Träsket, josta purjehtijat hakivat muinoin täydennystä alustensa vesivarastoihin. == Lähteet == == Aiheesta muualla == *Tiedostopalvelu.maanmittauslaitos.fi Luokka:Kirkkonummen saaret
Matka (elokuva)

Matka on Anastasia Lapsuin ja Markku Lehmuskallion ohjaama suomalainen dokumenttielokuva vuodelta 2007. Elokuva käsittelee nenetsien uskontoa sekä maailmankatsomusta. Siinä kuvataan nenetsien elämän koko kaari syntymästä kuolemaan. Elokuva sisältää myös animoituja kohtauksia. == Lähteet == Luokka:Vuoden 2007 suomalaiset elokuvat Luokka:Suomalaiset dokumenttielokuvat
Gloet (Brändö)

Gloet on entinen järvi Brändössä Ahvenanmaan itäisessä saaristossa. Järven pinta-ala on ollut 2,4 hehtaaria. Etäisyys Maarianhaminasta on 62 kilometriä itäkoilliseen ja Turusta 73 kilometriä länsilounaaseen.Gloet. Järviwiki. Viitattu 5.7.2021.Gloet, vakavesi, Brändö == Maantiede == Gloet on soistunut järvi. Altaan pituus lounaasta koilliseen on noin 300 metriä. Saaria ei ole. Gloet sijaitsee Lappon saaren lounaisosassa metsän ympäröimänä. Järven pohjoispuolella on viljelysmaata. Gloet (92.411.1.001) kuuluu Kihdin saaristoalueeseen (92.411), joka on kolmannen jakovaiheen vesistö Eteläisen Saaristomeren päävesistössä (92). Kihdin saaristoalue sijaitsee Ahvenanmaan ja Varsinais-Suomen maakuntarajan molemmin puolin, siihen kuuluu Gloetin ohella Gropen, Träsket ja Kyrkörarna.Kihdin saaristoalue (92.411). Järviwiki. Viitattu 5.7.2021. == Lähteet == Luokka:Brändön järvet Luokka:Entiset järvet
Sjögloet

Sjögloet on järvi Brändössä Ahvenanmaan itäisessä saaristossa. Sen pinta-ala on 2,45 hehtaaria. Etäisyys Maarianhaminasta on 69 kilometriä koilliseen ja Turusta 73 kilometriä länteen.Sjögloet. Järviwiki. Viitattu 5.7.2021.Sjögloet, vakavesi, Brändö == Maantiede == Sjögloet sijaitsee Fiskön saaren pohjoisosassa. Järven pituus etelästä pohjoiseen on 230 metriä. Järven koillisosan lahtea erottaa merestä noin 40 metriä leveä kannas. Järven eteläosassa sijaitsee kaksi luotoa. Sjögloetia ympäröi metsämaa, joka kohoaa enimmillään noin kymmenen metriä merenpinnan yläpuolelle. Sjögloet (95.212.1.003) kuuluu Iniön saaristoalueeseen (95.212), joka on kolmannen jakovaiheen vesistö Pohjoisen Saaristomeren päävesistössä (95). Iniön saaristoalueen laajimmat järvet ovat Hilappajärvi ja Friskan.Iniön saaristoalue (95.212). Järviwiki. Viitattu 5.7.2021. Sjögloet on toiseksi laajin Brändön neljästä järvestä. Kolme muuta ovat Gloet ja kaksi nimetöntä järveä.Brändö. Järviwiki. Viitattu 5.7.2021. Ranta10-menetelmällä mitaten Sjögloet on hieman Gloetia laajempi. == Lähteet == Luokka:Brändön järvet
Hugo Kasimir Nordenswan

Hugo Kasimir Nordenswan (23. syyskuuta 1834 Hämeenlinna – 24. tammikuuta 1904 Helsinki) oli suomalainen sotilas, insinööri ja virka- ja valtiopäivämies. Nordenswanin vanhemmat olivat Johan Henrik Nordenswan ja Jacobina Fredrika von Numers ja puoliso vuodesta 1863 Zelée Christina Agricola (k. 1925). Taidemaalari Karin Nordenswan, kuvanveistäjä, kuvittaja ja taidemaalari Martha Nordenswan-Lindgren ja metsänhoitaja, valtiopäivämies Johan Robert Hugo Nordenswan olivat heidän lapsiaan. Taidemaalari Victorine Nordenswan oli puolestaan Hugo Kasimir Nordenswanin sisar. Nordenswan kävin Haminan kadettikoulun 1847–1854 ja palveli vänrikkinä Suomen kaartinpataljoonassa. Aliluutnantiksi 1855 ylennetty Nordenswan siirrettiin 1858 tie- ja vesirakennuskunnan insinööriosastoon insinööriksi. Hän yleni 1862 alikapteeniksi, 1870 kolmannen luokan insinööriksi ja 1872 toisen luokan insinööriksi, jolloin hämestä tuli Länsi-Hämeen piirin piiri-insinööri. Vuonna 1886 Nordenswan nimitettiin tie- ja vesirakennusten ylihallituksen v.t. yli- insinööriksi ja myöhemmin yli-insinööriksi, missä tehtävässä hän toimi vuoteen 1890 asti.Geni: Hugo Kasimir Johansson Nordenswan Viitattu 22.7.2021.Adelsvapen-wiki: Adliga ätten Nordenswan nr 2114, Tab 4 Viitattu 22.7.2021. Nordenswan oli aatelissäädyssä edustaja valtiopäivillä 1863–1864 ja 1888.Förteckning öfver Ridderskapets och Adelns medlemmar vid Landtdagens öppnande den 18 September 1863. Protokoll hållna hos Höglofl. Ridderskapet och Adeln vid Landtdagen i Helsingfors åren 1863—1864. Första Häftet. Helsingfors: Finska Litteratur-Sällskapets tryckeri, 1864, s. 1-6.Förteckning öfver Finlands till landtdagen i Helsingfors år 1888 församlade Ridderskap och Adel. Protokoll förda hos Finlands Ridderskap och Adel vid Landtdagen år 1888. Tredje häftet. Helsingfors: Hufvudstadsbladets Tryckeri, 1888, s. 1685-1691. ==Lähteet== Luokka:Suomalaiset insinöörit Luokka:Suomalaiset upseerit Luokka:Suomen suuriruhtinaskunnan virkamiehet LUokka:Suomalaiset upseerit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1834 syntyneet Luokka:Vuonna 1904 kuolleet
Kino Olympia

Kino Olympia on Hangossa sijaitseva elokuvateatteri, joka on ollut toiminnassa vuodesta 1946 lähtien. Funktionalistisessa rakennuksessa Vuorikadulla toimiva teatteri on Suomen eteläisin elokuvateatteri. Olympiassa on järjestetty muun muassa Hangon elokuvajuhlat. == Lähteet == == Aiheesta muualla == * Verkkosivut * Esittelyvideo Luokka:Suomen elokuvateatterit Luokka:Hangon rakennukset ja rakennelmat Luokka:Hangon kulttuuri
Iso-Suonia

Iso-Suonia on saareton metsäjärvi Lohjan ja Salon rajalla läntisellä Uudellamaalla. Sen pinta-ala on 32,4 hehtaaria. Etäisyys Lohjan keskustasta on 23 kilometriä länteen.Iso-Suonia. Järviwiki. Viitattu 10.7.2021. == Maantiede == Iso-Suonian rantaviiva on mutkainen. Pääaltaasta eteläkaakkoon työntyvä Lohjan alueella sijaitseva vesialue jakautuu useiksi pieniksi lahdiksi. Järven koillisosassa sijaitsee pohjoiseen työntyvä lahti, jonka pohjoinen osa on Lohjan alueella. Järven lounaisosassa sijaitsee etelään suuntaava lahti, joka kapenee 15–20 metriä leveäksi salmeksi, jonka eteläpuolella sijaitsee omaksi järvekseen luokiteltu Kalakoskenjärvi, jonka korkeustaso on sama kuin Iso- Suonian. Iso-Suonian itäpuolella sijaitsee Lauklampi, järvien välisellä kannaksella on jonkin verran pientaloja. Myös Iso-Suonian etelärannalla on rakennuksia. Iso-Suonian luoteispuolella sijaitsee Kauplammi ja pohjoispuolella Pirunlinnan Suonia. Iso-Suonian ulottuvuudet ovat altaan pinta-alaan nähden suuria. Suora linja järven kaakkoiskulmasta luoteiskulmaan on noin 1,1 kilometriä. Lauklammen eteläosasta virtaa laskuoja Iso-Suoniaan, jonka korkeustaso on 0,5 metriä Lauklampea alempi. Myös muiden Iso-Suonian lähijärvien ja -lampien korkeustaso on Iso-Suoniaa alempi. Iso-Suonia laskee Kalakoskenjärven kautta Leilänlammiin (42,2 metriä mpy) ja edelleen Seljänalasen (41,0 metriä mpy) Leilänlahteen. Iso-Suonia (82.002.1.071) kuuluu Fiskarsinjoen valuma-alueeseen (82.002), joka on kolmannen jakovaiheen vesistö Saaristomeren rannikkoalueen ja Ahvenanmaan päävesistöalueella (82). Fiskarsinjoen alueella on 76 vähintään hehtaarin laajuista vakavettä. Lohjanjärven lounaispuolella levittäytyvä Fiskarsinjoen alue sijaitsee Saaristomeren rannikkoalueen kaakkoisosassa Uudenmaan ja Varsinais-Suomen rajaseudulla.Fiskars ån valuma-alue (82.002). Järviwiki. Viitattu 10.7.2021. == Lähteet == Luokka:Lohjan järvet Luokka:Salon järvet Luokka:Fiskarsinjoen vesistö
Kuolettava kierre

Kuolettava kierre (Deadly Care) on David Anspaugh’n ohjaama televisioon tehty draamaelokuva vuodelta 1987. Siinä päihderiippuvainen sairaanhoitaja (Cheryl Ladd) on vähällä tehdä työssään kohtalokkaan virheen. Video-oppaassa vuodelta 1994 Roope Lehtinen kirjoitti elokuvan tavoittelevan tärkeätä sanomaa todellisesta ongelmasta, mutta piti lopputulosta pateettisena ja antoi elokuvalle yhden tähden viidestä.Romano, Bello (toim.): Video-opas 95. WSOY 1994. == Lähteet == Luokka:Yhdysvaltalaiset draamaelokuvat Luokka:Vuoden 1987 yhdysvaltalaiset elokuvat
Kalakoskenjärvi

Kalakoskenjärvi (myös Kalakoskenlampi) on saareton metsäjärvi Varsinais-Suomen ja Uudenmaan maakuntarajalla. Sen pinta-ala on 7,04 hehtaaria. Järvi sijaitsee pääosin Salossa, itäisin osa on Lohjan alueella. Etäisyys Lohjan keskustasta on 24 kilometriä länteen.Kalakoskenlampi. Järviwiki. Viitattu 10.7.2021. == Maantiede == Kalakoskenjärvi on samantasoinen pohjoispuolisen Iso-Suonian kanssa. Järviä yhdistää kapea, noin 300 metriä pitkä salmi. Kalakoskenjärven pituus etelästä pohjoiseen on noin kilometrin, järven leveys vaihtelee sadan metrin molemmin puolin. Itärannalla sijaitsee muutamia pientaloja. Kalakoskenjärven itä- ja kaakkoispuolella on useita metsälampia, kuten Iilammi (56,4 metriä mpy) ja Vanhamaalammi (55,7 metriä mpy). Kalakoskenjärvi laskee etelään Leilänlammiin (42,2 metriä mpy) ja edelleen Seljänalasen (41,0 metriä mpy) Leilänlahteen. Kalakoskenjärvi (82.002.1.070) kuuluu Fiskarsinjoen valuma-alueeseen (82.002), joka on kolmannen jakovaiheen vesistö Saaristomeren rannikkoalueen ja Ahvenanmaan päävesistöalueella (82). Fiskarsinjoen alueella on 76 vähintään hehtaarin laajuista vakavettä. Lohjanjärven lounaispuolella levittäytyvä Fiskarsinjoen alue sijaitsee Saaristomeren rannikkoalueen kaakkoisosassa Uudenmaan ja Varsinais-Suomen rajaseudulla.Fiskars ån valuma- alue (82.002). Järviwiki. Viitattu 10.7.2021. == Lähteet == Luokka:Lohjan järvet Luokka:Salon järvet Luokka:Fiskarsinjoen vesistö
Fredrik Nordmann

Fredrik Leonard (Fedja) Nordmann (21. heinäkuuta 1860 – 1917) oli suomalainen sotilas ja virka- ja valtiopäivämies.Släkten Nordmann. En kortfattad histori, s. 27. Viitattu 22.7.2021.Biografiasampo: Boris Nordmann Viitattu 22.7.2021. Nordmannin vanhemmat olivat amiraali Boris Nordmann ja Maria Arbuzova (Arbusoff). Kirjailija Natalia Nordmann oli hänen sisarensa. Fredrik Nordmann oli upseeri, joka palveli useissa eri venäläisissä joukko-osastoissa ja erosi sotapalveluksesta kapteenina. Hän toimi sittemmin virkamiehenä, mutta myös ritarihuoneen sihteerinä. Nordmann oli aatelissäädyssä edustaja valtiopäivillä 1888.Förteckning öfver Finlands till landtdagen i Helsingfors år 1888 församlade Ridderskap och Adel. Protokoll förda hos Finlands Ridderskap och Adel vid Landtdagen år 1888. Tredje häftet. Helsingfors: Hufvudstadsbladets Tryckeri, 1888, s. 1685-1691. ==Lähteet== Luokka:Suomalaiset upseerit Luokka:Suomen suuriruhtinaskunnan virkamiehet LUokka:Suomalaiset upseerit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1860 syntyneet Luokka:Vuonna 1917 kuolleet
Karl Johan Agaton von Numers

Karl (Carl) Johan Agaton (Agathon) von Numers (21. lokakuuta 1861 Helsinki – 9. syyskuuta 1931 Helsinki) oli suomalainen sotilas ja virka- ja valtiopäivämies. Von Numersin vanhemmat olivat Karl Johan Oskar von Numers ja Hedvig Constantia Fredrika Ehrenstam ja puoliso Elin Olivia Hällfors. Professori Gustaf Sigurd Gideon von Numers oli hänen veljensä. Karl Johan Agaton von Numers oli hovineuvos, kanavapäällikkö ja Suomen sisällissotaan osallistunut suojeluskuntalainen. Sotilasurallaan hän yleni alikapteeniksi.Geni: Karl Johan Agaton von Numers Viitattu 22.7.2021. Von Numers oli aatelissäädyssä edustaja valtiopäivillä 1888.Förteckning öfver Finlands till landtdagen i Helsingfors år 1888 församlade Ridderskap och Adel. Protokoll förda hos Finlands Ridderskap och Adel vid Landtdagen år 1888. Tredje häftet. Helsingfors: Hufvudstadsbladets Tryckeri, 1888, s. 1685-1691. ==Lähteet== Luokka:Suomen suuriruhtinaskunnan virkamiehet Luokka:Suomalaiset upseerit Luokka:Suomen sisällissodan valkoiset Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1861 syntyneet Luokka:Vuonna 1931 kuolleet
Mura Masa

Mura Masa (oikealta nimeltään Alexander Crossan, s. 5. huhtikuuta 1996 Guernsey) on brittiläinen, guernseyläislähtöinen elektronisen musiikin tuottaja ja DJ. Crossan aloitti uransa Soundcloud-alustalla 2010-luvun alussa. Hänen ensimmäinen läpimurtokappaleensa oli "Lotus Eater" vuonna 2013, jonka poimi soitettavaksi muun muassa BBC Radio 1. Hän julkaisi ensimmäisen EP:nsä Someday Somewhere vuonna 2015. Vuonna 2016 julkaistu kappale "Love$ick" ASAP Rockyn laululla oli hitti ja ylsi parhaimmillaan Spotifyn viraalilistan ykköseksi Yhdysvalloissa ja Britanniassa. Vuonna 2017 julkaistu debyyttistudioalbumi Mura Masa oli ehdolla kahdessa Grammy-kategoriassa. Crossanin vuonna 2019 julkaisema remix Haimin kappaleesta "Walking Away" voitti paras remixattu, ei-klassinen äänite -Grammyn samana vuonna. == Diskografia == * Someday Somewhere EP (2015) * Mura Masa (2017) * R.Y.C. (2020) == Lähteet == Luokka:Brittiläiset elektronisen musiikin artistit Luokka:Brittiläiset DJ:t Luokka:Vuonna 1996 syntyneet Luokka:Elävät henkilöt
Passiivinen immunisointi

Passiivinen immunisaatio tarkoittaa taudilta suojaavien vasta-aineiden siirtämistä yksilöön ilman että hänen omaa vasta-ainetuotantoaan käynnistetään. Menetelmä on nopea, minkä vuoksi sitä käytetään joidenkin välittömästi henkeä uhkaavien tilojen kuten jäykkäkouristuksen, rabieksen ja vaarallisten käärmeenpuremien hoitoon. Toisin kuin aktiivisella immunisoinnilla, tällä tavalla ei saada aikaan pitkäaikaista suojaa tautia vastaan, sillä IgG-tyypin vasta-aineiden puoliintumisaika elimistössä on vain kolme viikkoa. s. 134-135 Myös raskauden aikana äidistä sikiöön siirtyvät vasta-aineet ovat passiivista immunisaatiota. Ne suojaavat vastasyntynyttä ensimmäisinä elinkuukausina, kunnes lapsen oma immuunijärjestelmä alkaa vähitellen toimia. Tätä vasta-aineiden kulkeutumista voidaan hyödyntää myös aktiivisen immunisaation yhteydessä: jo 1930-luvulla havaittiin raskaana olevien rokottamisen hinkuyskää vastaan vähentävän tehokkaasti vastasyntyneiden hinkuyskätapauksia. Nykyisin äitien rokottamista käytetään yleisesti vastasyntyneiden suojaamisessa influenssalta. Passiivisen immunisoinnin keksivät Robert Koch -instituutissa työskennelleet Emil von Behring ja Shibasaburō Kitasato 1890-luvulla tutkiessaan kurkkumätää aiheuttavaa Corynebacterium diphtheriae -bakteeria. Tehdessään kokeita marsuilla he havaitsivat, että kun kurkkumädällä tartutetun marsun veren seerumia ruiskutetaan terveeseen marsuun, terve marsu jää eloon vaikka sille jälkeenpäin annettaisiin normaalisti tappava annos kurkkumätäbakteerin tuottamaa toksiinia. Kitasato onnistui myös osoittamaan, että jäykkäkouristuksella immunisoitujen kanien seerumi estää jäykkäkouristuksen hiirissä. Emil von Behring palkittiin tutkimuksestaan Nobelin lääketieteen palkinnolla vuonna 1901. Nykyään passiivisessa immunisaatiossa käytetään pääasiassa ihmisen verestä eristettyjä vasta-aineita. Kuitenkin eräät kaupallisesti saatavilla olevat antiseerumit, kuten kalkkarokäärmeiden vastamyrkyt ja kurkkumätätoksiinin vastamyrkky tuotetaan edelleen eläimissä. ==Lähteet== Luokka:Tartuntataudit
Visor

Suomen Visor Oy on suomalainen kaihdinvalmistaja, joka on erikoistunut kankaisten vekkikaihtimien myyntiin, valmistukseen ja asennukseen. Yrityksen tuotantolaitos sijaitsee Kempeleessä, jossa valmistetaan vuodessa yli 200 000 kaihdinta. Visor on osa Lumon-konsernia. Visorin valmistamia kankaisia vekkikaihtimia pystyy asentamaan ikkunoihin sekä lasitettuihin terasseihin ja parvekkeisiin. Visor kaihtimille on myönnetty Design From Finland -tuotemerkki. Suomen lisäksi Visorin kaihtimia on saatavana Ruotsissa, Norjassa, Tanskassa, Saksassa, Ranskassa, Espanjassa, Kanadassa, Sveitsissä, Virossa ja Venäjällä. ==Lähteet== * * * Luokka:Kempele Luokka:Aurinkoarkkitehtuuri Luokka:Ikkunat Luokka:Sisustusalan tuotemerkit Luokka:Suomalaiset yritykset
Nemo Asumalahti

Nemo Asumalahti (s. 29. toukokuuta 2002) on suomalainen futsalpelaaja, joka edustaa Futsal-Liigassa pelaavaa seuraa Futsal Mad Max. Pelipaikaltaan Asumalahti on laita/pivot. Nemo työskentelee kotimaisella Elisalla. == Lähteet == Luokka:Suomalaiset futsalpelaajat Luokka:Vuonna 2002 syntyneet Luokka:Elävät henkilöt
Aladin Ljesnjanin

Aladin Ljesnjanin (s. 18. syyskuuta 2002) on suomalainen futsalpelaaja, joka edustaa Futsal-Liigassa pelaavaa seuraa Futsal Mad Max. Pelipaikaltaan Ljesnjanin on pohja/laita. == Lähteet == Luokka:Suomalaiset futsalpelaajat Luokka:Vuonna 2002 syntyneet Luokka:Elävät henkilöt
Jaakko Ahokas (futsalpelaaja)

Jaakko Ahokas (s. 16. lokakuuta 1987) on suomalainen futsalpelaaja, joka edustaa Futsal-Liigassa pelaavaa seuraa Futsal Mad Max. Pelipaikaltaan Ahokas on pivot. == Lähteet == Luokka:Suomalaiset futsalpelaajat Luokka:Vuonna 1987 syntyneet Luokka:Elävät henkilöt
Kuolinisku

Kuolinisku (The Settlement) on Howard Rubien ohjaama australialainen draamaelokuva vuodelta 1983. Sen pääosia näyttelevät Bill Kerr ja John Jarratt. Suomalaisen Elonetin mukaan kyseessä on yhdysvaltalainen elokuva vuodelta 1988, mikä lienee videomaahantuojan antamaa virheellistä tietoa. ==Juoni== Australian Queenslandissä 1950-luvulla, lampaankeritsijöiden lakon aikaan, huijaamalla elantonsa hankkivat kulkurikaverukset, vanhempi ja nuorempi mies, asettuvat pikkukaupungin laidalle autiotaloon, jonne muuttaa myös paikallinen tyttö. Vanhoillinen katolilaisuskoinen yhteisö ei katsele hyvällä kolmikon uusperhejärjestelyä. ==Arvioita== Video-opas vuodelta 1994 pitää elokuvaa yhdysvaltalaisena ja arvelee ennalta arvattavan tarinan soveltuvan paremmin amerikkalaiselle kuin suomalaiselle yleisölle. Elokuva saa kolme tähteä viidestä, mikä vastaa sanallista arviota ”hyvä”.Romano, Bello (toim.): Video-opas 95, s. 323. WSOY, 1994. ==Lähteet== ==Aiheesta muualla== *Elokuva katsottavissa Internet Archivessa Luokka:Vuoden 1983 elokuvat Luokka:Australialaiset elokuvat
Bonzo Goes to Bitburg

Bonzo Goes to Bitburg on Ramones-yhtyeen kappale vuodelta 1985. Sen sanoitus käsittelee Ronald Reaganin tekemää vierailua Bitburgin sotilashautausmaalle Länsi-Saksaan samana vuonna. Kappale julkaistiin Animal Boy -albumilla vuonna 1986 nimellä ”My Brain Is Hanging Upside Down (Bonzo Goes to Bitburg)”. Singleä ei julkaistu Yhdysvalloissa, mutta sitä soitettiin paikallisilla radioasemilla ja se valittiin vuoden 1985 viidenneksi parhaaksi singleksi The Village Voice -lehden julkaisemalla musiikkikriitikkojen arvioihin perustuvalla listalla. ==Lähteet== Luokka:Ramonesin kappaleet Luokka:Vuoden 1985 kappaleet Luokka:Protestilaulut
Terunofuji Haruo

Terunofuji Haruo (s. 29. marraskuuta 1991 Ulaanbaatar), alun perin Gantulga Ganerdene, on mongolialaissyntyinen sumopainija. Hän on järjestyksessä 73. sumopainin suurmestari eli yokozuna. Hän sai yokozunan arvon 21. heinäkuuta 2021. Terunofuji aloitti uransa sumopainissa vuonna 2011 ja saavutti mestarin eli ozekin arvon heinäkuussa 2015. Ozekin arvon saatuaan Terunofuji loukkasi kuitenkin molemmat polvensa ja hän putosi ylimmältä sarjatasolta eli makuuchista vähitellen aina viidennelle sarjatasolle saakka. Sen jälkeen Terunofuji raivasi tiensä takaisin makuuchiin ja voitti heinäkuussa 2020 järjestetyn turnauksen sekä vuoden 2021 maaliskuun ja toukokuun turnaukset. Vuoden 2021 heinäkuun turnauksessa Terunofuji voitti 14 ottelua, mutta hävisi viimeisen ottelunsa yokozuna Hakuhōlle. Terunofujin katsottiin silti ansainneen yokozunan arvon. == Lähteet == Luokka:Mongolialaiset sumopainijat Luokka:Vuonna 1991 syntyneet Luokka:Elävät henkilöt
Nikodemus Cirolainen

Pyhä Nikodemus Cirolainen (900-luku Cirò, Catanzaro, Italia – 25. maaliskuuta 990 Mammola, Calabria, Italia) oli pyhimys, erakko ja munkki. Hän oli Theofanen ja Pandian lapsi ja pappi nimeltä Galatone piti hänestä hengellisesti huolta. Nuorena miehenä Nicodemus koki vastenmielisyyttä aikalaistensa elämää kohtaan ja tunsi vetoa luostarielämään. Häntä pidettiin sopimattomana luostarin katumustöihin ja opintoihin fyysisen kuntonsa takia mutta periksiantamattomuutensa takia hyväksyttiin lopulta munkiksi. Myöhemmin hän vetäytyi erakoksi Monte Celleranoon, Locriin, Italiaan jossa hän sai pian hengellisiä oppilaita jotka lopulta hajaantuivat eri luostareihin. Pyhimys itse vetäytyi luostariin Geracessa ja lopulta Mammolaan jonka luostarissa hän kuoli. Hän on Italian Mammolan suojeluspyhimys ja hänen muistopäiväänsä vietetään 25. maaliskuuta ja 12. maaliskuuta. == Lähteet == Luokka:Pyhimykset Luokka:Vuonna 990 kuolleet
Tochinoshin Tsuyoshi

Tochinoshin Tsuyoshi (s. 13. lokakuuta 1987 Mtskheta), alun perin Levan Gorgadze, on georgialainen entinen sumopainija. Tochinoshin aloitti uransa sumopainijana maaliskuussa 2006 ja saavutti mestarin eli ozekin arvon heinäkuussa 2018. Hän tippui sittemmin maegashiran arvoiseksi. Tochinoshin voitti urallaan yhden ylimmän sarjatason eli makuuchin turnauksen, mutta kärsi uransa aikana useista loukkaantumisista. Hänellä oli muun muassa paha polvivamma. Hän loukkasi vasemman olkapäänsä tammikuussa 2023, eikä pystynyt enää sen jälkeen palaamaan huippukuntoon. Tochinoshin ilmoitti lopettavansa uransa sumopainijana 19. toukokuuta 2023. == Lähteet == Luokka:Sumopainijat Luokka:Vuonna 1987 syntyneet Luokka:Elävät henkilöt
Dianan temppeli (Nemi)

Dianan temppeli oli antiikin roomalainen temppeli, joka rakennettiin arviolta 300-luvulla eaa. Nemijärven rannalle lähelle nykyistä Nemin kaupunkia. http://pleiades.stoa.org/places/422917 Temppeli oli antiikin aikana merkittävä pyhiinvaelluskohde. Nemijärven rannoilla ja temppelin alueella pidettiin joka vuosi elokuun 13. päivä Dianalle pyhitetty juhla. http://nemitonottingham.wordpress.com/2013/06/26/diana-nemorensis-origin-of- the-legend/ == Historiaa == Ennen temppelin rakentamista paikalla oli pyhä metsä, jossa oli Dianan kulttipatsas. Dianaa palvottiin Nemin rannan metsissä jo 200 vuotta aikaisemmin kuin kuningas Servius rakennutti Rooman kaupunkiin Dianan temppelin vuonna 545 eaa. Koska palvontapaikka oli alkujaan metsässä, kutsuttiin temppelin ylipappia nimellä Rex Nemorensis eli metsän kuningas. https://www.wadeburleson.org/2019/03/lake-nemi-dianas-temple-and- corrupted.html Suurimmillaan temppelin alue oli 45 000 neliömeriä ja siinä oli useita terasseja, joilla oli erilaisia patsaita. Temppelialueella oli majoitustilaa pyhiinvaeltajille ja papeille, kylpylä ja teatteri. Aluetta ympäröi doorilaiseen tyyliin rakennettu pylväikkö ja porttirakennelma, jonka pylväistä osa oli punaisia ja osa tummanharmaata laavakiveä. http://weirditaly.com/2016/04/19/ancient-pagan-temple-diana-nemi/ Temppeli pysyi käytössä luultavasti 400-luvulle jaa., jolloin tuli määräys sulkea kaikki pakanatemppelit. Alue autioitui, temppelistä ryöstettiin kaikki kallisarvoinen ja sen kiviä käytettiin toisiin rakennuksiin. Alue peittyi kasvillisuudella ja metsittyi. Ensimmäiset kaivaukset tehtiin alueella 1600-luvulla. Kaivajat olivat eripuolilta Eurooppaa tulleita amatöörejä, joita kiehtoi lähinnä ajatus löytää raunioista hienoja esineitä. Kaivajien ansiosta temppelin raunioista löydettyjä esineitä on monissa eurooppalaisissa museoissa. Järjestelmällisiä kaivauksia alueella tehtiin vuosina 1924–1928 ja niitä johti valtionarkeologi Edoardi Gatti. Tuolloin saatiin päivänvaloon teatterin ja kylpylän jäännökset. Gatti kuitenkin kuoli kesken kaivausten, minkä jälkeen niiden johtoon tuli Lucia Morpurgo. Morpurgon työ kohtasi vaikeuksia, sillä Nemijärveltä löydettiin keisarillisten laivojen jäännökset ja resurssit suunnattiin niihin. Temppelin alueen omistanut maanviljelijä peitti kaivaukset sillä halusi maan takaisin viljelykäyttöön. http://www.megalithic.co.uk/article.php?sid=18569 == Kuvia raunioista == File:Rest of altar of Temple of Diana in Nemi.jpg|Nemin Dianan temppelin alttarin jäännöksiä. File:Rests of altar and temple of Temple of Diana in Nemi.jpg|Lisää temppelin alttarin jäännöksiä. File:Walls of Temple of Diana in Nemi.jpg|Nemin Dianan temppelin raunioitunutta seinää. == Lähteet == == Aiheesta muualla == * http://www.mycastelliromani.com/blog/the-sacred-grove- the-sanctuary-of-diana-nemorensis Luokka:Antiikin Rooman temppelit Luokka:Italian entiset rakennukset ja rakennelmat
Joseph Opatoshu

Joseph Opatoshu, puolaksi: Józef Opatoszu, (1886 Mława, Puola – 1954 New York, New York, Yhdysvallat) oli puolalainen kirjailija. Hän oli syntyjään puolanjuutalainen ja muutti 1907 Yhdysvaltoihin New Yorkiin, jossa hän kuului Di junge -kirjailijaryhmän keskeisiin kirjailijoihin. Hänen esikoisromaaninsa A roman fun a ferdganev ilmestyi 1917, ja hän kuvaa siinä lapsuusmuistojaan Puolasta. ==Lähteet== ==Aiheesta muualla== Luokka:Puolalaiset kirjailijat Luokka:Yhdysvaltalaiset kirjailijat Luokka:Juutalaiset kirjailijat Luokka:Jiddišinkieliset_kirjailijat Luokka:Vuonna 1886 syntyneet Luokka:Vuonna 1954 kuolleet
Juri Borisov

Juri Aleksandrovitš Borisov (ven. Ю́рий Алекса́ндрович Бори́сов, s. 8. joulukuuta 1992 Reutov, Venäjä) on venäläinen näyttelijä. Hän näytteli toista pääosaa Grand Prix -palkitussa suomalaisessa elokuvassa Hytti nro 6 (2021). Hänet tunnetaan myös venäläisistä elokuvista T-34 (2018), Kalashnikov (2020), Serebrjanye konki (Hopealuistimet) ja Petrovy v grippe (Petrovit flunssassa) (2021). Hän sai Oscar-ehdokkuuden parhaasta miessivuosasta yhdysvaltalaisesta elokuvasta Anora (2024). ==Lähteet== Luokka:Venäläiset näyttelijät Luokka:Vuonna 1992 syntyneet Luokka:Elävät henkilöt
Dinara Drukarova

Dinara Anatoljevna Drukarova (ven. Динара Анатольeвна Друкарова, s. 3. tammikuuta 1976 Leningrad, Neuvostoliitto) on venäläinen näyttelijä, joka on luonut uraa sekä Venäjällä että Ranskassa. Hän tuli tunnetuksi neuvostoliittolaisesta elokuvasta Zamri, umri, voskresni! (1989), joka palkittiin Cannesin elokuvajuhlilla Un certain regard -kategoriassa. Drukarova esiintyi ranskalaisen menestyssarjan Le Bureau, vakoojaverkosto neljännellä ja viidennellä kaudella. Vuonna 2021 hän näytteli Grand Prix -palkitussa suomalaisessa elokuvassa Hytti nro 6. ==Lähteet== Luokka:Venäläiset näyttelijät Luokka:Vuonna 1976 syntyneet Luokka:Elävät henkilöt
Finger

finger (<< engl. merkityksessä "selata kortistoa") on Unix-järjestelmissä aiemmin käytetty käyttäjistä tietoja näyttävä verkkoprotokolla ja asiakasohjelma sen käyttöön. Ensimmäisen `finger`-ohjelman kirjoitti vuonna 1971 Les Earnest. Tämä oli yksi ensimmäisistä keinoista tarkistaa onko vastaanottaja on kytkeytynyt pikaviestiverkkoon eli käyttää aktiivisesti tietokonetta. Ohjelman verkkoprotokolla julkaistiin dokumentissa joulukuussa 1977. Finger näyttää käyttäjästä Unixin passwd-tiedoston GECOS-kenttään tallennettuja tietoja, kuten nimen, toimiston tai puhelinnumeron. Lisäksi finger lukee käyttäjän kotihakemistosta kaksi erityistä tiedostoa. Tiedostosta `.project` näytetään ensimmäinen rivi. Tiedosto `.plan` näytetään kokonaisuudessaan. `.plan`-tiedostoja käytettiin varhaisena bloggaamisen muotona. Esim. John Carmack päivitti `.plan`-tiedostoaan noin vuoteen 2010 asti.https://web.archive.org/web/20130410005545/http://floodyberry.com/carmack/plan.html Finger-palvelimelle on varattu TCP-portti 79. Finger-palvelinta on usein ajettu inetd-palvelimen avulla, jota käytetään toteuttamaan yksinkertaisia ja vähän käytettyjä palveluja. Tämä palvelin käynnistää varsinaisen palvelinohjelma kun kyseiseen porttiin otetaan yhteys. Kiristyvät tietoturvavaatimukset ja palomuurit ovat karsineet finger-palvelun käytön olemattomiin. Useat vanhemmista palveluista ovat jääneet käytöstä tai niistä on luovuttu tietoturvariskien vuoksi. ==Katso myös== *talk == Lähteet == Luokka:Verkkoprotokollat Luokka:Unix-ohjelmat
Ants Oras

Ants Oras, alkujaan Hans Gottfried Oras,Oras, Ants ISIK, viitattu 22.7.2021 (1900 Tallinna, Viro – 1982 Gainsville, Florida, Yhdysvallat) oli virolainen kääntäjä kirjallisuudentutkija, esseisti ja kriitikko. Hän käänsi englantilaista kirjallisuutta viroksi ja kirjoitti aiheesta katsauksia ja tutkimuksia. Oras pakeni Virosta 1943 Suomen kautta Ruotsiin ja myöhemmin Yhdysvaltoihin, jossa hän toimi vuodesta 1949 Floridassa englantilaisen kirjallisuuden professorina. ==Suomennetut teokset== * Viron kohtalonvuodet: Viron kansan vaiheet vv. 1939–1944 (Baltic eclipse), suom. Esmo Ridala, 4. p. Gummerus 1989 (Tekijän Suomea varten uudistama laitos) ==Lähteet== Luokka:Virolaiset kirjallisuudentutkijat Luokka:Virolaiset kielenkääntäjät Luokka:Virolaiset kriitikot Luokka:Esseistit Luokka:Vuonna 1900 syntyneet Luokka:Vuonna 1982 kuolleet
Tanssii tähtien kanssa (14. tuotantokausi)

Tanssii tähtien kanssa 14. kauden esittäminen alkoi MTV3-kanavalla 29. elokuuta 2021 ja päättyi 28. marraskuuta 2021. Ohjelma perustuu formaattiin Dancing with the Stars. == Kilpailijat == ::Katso myös: Luettelo televisiosarjan Tanssii tähtien kanssa kilpailijoista Julkisuuden henkilö Ammatti Tanssinopettaja Sijoitus Ernest Lawson näyttelijä Anniina Koivuniemi Voittaja 28\. marraskuuta 2021 Krista Siegfrids laulaja Anssi Heikkilä 2. sija 28\. marraskuuta 2021 Waltteri Torikka oopperalaulaja Kia Lehmuskoski 3. sija 28\. marraskuuta 2021 Aki Riihilahti entinen jalkapalloilija Katri Mäkinen 9. pudonnut 21\. marraskuuta 2021 Jenni Poikelus radiotoimittaja Sami Helenius 8. pudonnut 14\. marraskuuta 2021 Kiti Kokkonen näyttelijä Marko Keränen 7. pudonnut 7\. marraskuuta 2021 Sita Salminen tubettaja Aleksi Seppänen 6. pudonnut 24\. lokakuuta 2021 Viivi Huuska ohjaaja Matti Puro 5. pudonnut 10\. lokakuuta 2021 Mikael Gabriel artisti Tiia Elg 4. pudonnut 3\. lokakuuta 2021 Kristo Salminen näyttelijä Saana Akiola 3. pudonnut 26\. syyskuuta 2021 Elina Gustafsson entinen nyrkkeilijä Anna-Liisa Bergström 2. pudonnut 19\. syyskuuta 2021 Kari Kanala pappi Claudia Ketonen 1. pudonnut 12\. syyskuuta 2021 == Pisteet == : Vihreä luku tarkoittaa viikon parasta pistemäärää. : Punainen luku tarkoittaa viikon huonointa pistemäärää. Taustavärit: : (kilpailun voittajat) : (kilpailun 2. sija) : (kilpailun 3. sija) : (keskeyttänyt pari) : (pudonnut pari) Pari Sijoitus 1 2 1+2 3 4 5 6 7 8 7+8 9 10 9 + 10 11 12 13 Ernest & Anniina 1. 27 27 54 25 20 22 23 28 28 56 30 19 + 9 = 28 58 25 + 9 = 34 28 + 27 = 55 30 \+ 30 = 60 Krista & Anssi 2. 27 27 54 30 27 27 30 25 30 55 30 30 \+ 10 = 40 70 24 + 8 = 32 30 \+ 28 = 58 28 \+ 30 = 58 Waltteri & Kia 3. 21 21 42 27 29 30 29 25 26 51 29 28 + 9 = 37 66 26 \+ 9 = 35 27 + 28 = 55 30 \+ 30 = 60 Aki & Katri 4. 19 13 32 19 13 19 22 18 15 33 24 16 \+ 6 = 22 46 18 \+ 6 = 24 22 \+ 22 = 44 Jenni & Sami 5. 16 21 37 17 23 22 18 19 23 42 21 23 + 8 = 31 52 21 + 7 = 28 Kiti & Marko 6. 23 27 50 19 28 17 27 25 - - 27 22 + 7 = 29 56 Sita & Aleksi 7. 22 19 41 22 21 27 21 29 19 48 Viivi & Matti 8. 21 23 44 23 27 23 21 Mikael & Tiia 9. 14 18 32 20 15 16 Kristo & Saana 10. 19 24 43 21 18 Elina & Ansku 11. 20 22 42 20 Kari & Claudia 12. 15 14 29 == Lähteet == == Aiheesta muualla == * Tanssii Tähtien Kanssa MTV Katsomo * Tanssii Tähtien Kanssa C More * Tanssii Tähtien Kanssa Instagram * Tanssii Tähtien Kanssa TikTok * Tanssii Tähtien Kanssa X * Tanssikupla MTV Katsomo Luokka:Tanssii tähtien kanssa -tuotantokaudet
King David Hotel

King David Hotel () on ylellinen hotelli Jerusalemin kaupungissa Israelissa. Se tunnettiin etenkin rakentamisensa jälkeen 1930-luvulla kaupungin yleellisen viihde-elämän keskuksena, jolla yöpyivät esimerkiksi monet valtionpäämiehet ja julkisuuden hahmot. Se tunnetaan myös tuhoisasta pommi-iskusta vuonna 1946, jossa kuoli 91 henkilöä. Pommi-iskun variot korjattiin 1960-luvulla ja hotellin toiminta jatkuu edelleen. Hotellin omistaa nykyisin hotelliketju Dan Hotels. ==Historia== King David Hotel valmistui vuonna 1930. Valmistuessaan se oli Jerusalemin ensimmäinen maailmanluokan hotelli. Rakennushankkeen taustalla oli egyptinjuutalainen Eli Mosseri ja englanninjuutalainen Frank Goldsmith. Rakennuksen suunnitteli sveitsiläinen arkkitehti Emil Vogt. Gotellin tyyliä kuvailtiin "raamatulliseksi". Koristelua olivat innoittaneet esimerkiksi assyrialaiset, heettiläiset ja islam. Henkilökunta tapasi pukeutua arabialaisittain tai nuubialaisittain. Hotellista tuli nopeasti kaupungin tyylikkään viihde-elämän keskus. Sen vieraisiin lukeutuivat myös lukuisat ulkomaalaiset valtionpäämiehet, kuten Transjordanian emiiri Abdullah, Kreikan kuningas Yrjö II ja Etiopian keisari Haile Selassie, sekä viihde-elämän tähtiä, kuten elokuvatähti ja laulaja Amal al-Atrash eli Asmahan. Hotellista muodostui myös Palestiinan mandaattialuetta hallitsevien brittien hallintokoneiston keskus. Sen yhtä siiepä alkoivat käyttää hallinnon virkamiehet, sekä brittien tiedustelupalvelut. Alueen tilanne oli jännittynyt toisen maailmansodan jälkeen. 22. heinäkuuta 1946 juutalainen asejärjestö Irgun teki tuhoisan pommi-iskun hotellille. Iskussa kuoli 91 henkilöä. Brittivalta mandaattialueella päättyi vuonna 1948 ja britit hylkäsivät hotellin 14. toukokuuta. Hotellin pommi-iskussa tuhoutunut siipi jälleenrakennettiin vuonna 1961 ja hotellia laajennettiin kahdella uudella kerroksella vuonna 1966. Nykyisin hotellin omistaa israelilainen hotelliketju Dan Hotels. ==Lähteet== Luokka:Hotellit Luokka:Jerusalemin rakennukset ja rakennelmat
Antti Vikström

Antti Vikström (s. 15. tammikuuta 1993) on suomalainen jousiampuja. Vikström valittiin kesällä 2021 Pariisin olympiakarsintaturnauksessa edustamaan Suomea kesäolympialaisten 2020 jousiammunnassa. Vikström työskentelee päätoimiselta ammatiltaan lääkärinä. Jousiampuja Pentti Vikström on Antti Vikströmin isä ja toimii hänen valmentajanaan. ==Lähteet== *https://yle.fi/urheilu/3-12027012 *https://olympics.com/tokyo-2020/olympic-games/en/results/archery/athlete- profile-n1317188-vikstrom-antti.htm Luokka:Suomalaiset jousiampujat Luokka:Vuonna 1993 syntyneet Luokka:Elävät henkilöt
Ab-e Istada

Ab-e Istada tai Ab-i Istada on suolajärvi Afganistanissa Ghaznin kaupungin eteläpuolella. ==Maantiede ja luonto== Ab-e Istada sijaitsee Ghaznin ja Kandaharin välisen maantien varrella noin 100 kilometriä Ghaznista etelään. Sen korkeus merenpinnasta on 2 130 metriä. Järveen laskee Ghaznijoki ja siitä ulos virtaa lopulta Arghandabiin laskeva Lora. Sen leveys on noin 25x10 kilometriä. Järven koko vaihtelee kuitenkin huomattavasti vuodenaikojen mukaan, sillä sen vesi haihtuu voimakkaasti kesäisin ja saa puolestaan uutta vettä keväisin sateiden ja sulavan lumen ansiosta. Joinakin vuosina järvi on saattanut kuivua kokonaan. Talvisin se voi olla melkein kauttaaltaan jäässä. Järveä ympäröi mutatasanko, jolla on vain vähäistä kasvillisuutta. Ab-e Istada on tärkeä pysähdyspaikka muuttaville vesilinnuille. Sen kautta on muuttanut esimerkiksi äärimmäisen uhanalainen lumikurki. Lumikurjesta ei ole kuitenkaan tehty hiljattaisia havaintoja. Karibianflamingo pesii järvellä. Muita alueella pesiviä lajeja ovat esimerkiksi ristisorsa, avosetti, mustajalkatylli, aavikkotylli ja kaitanokkalokki. Eri lintulajeja alueella on haivattu kaikkiaan yli 60. ==Väestö== Järven ympäristö on paštuheimo Ghelzaiden laidunaluetta. Alueella asui ennen Afganistanin sotaa 1970-luvulla noin 2 500 vakituista asukasta ja noin 200–300 paimentolaista. Monet heistä päätyivät tosin pakolaisiksi sodan aikana. ==Lähteet== Luokka:Afganistanin järvet Luokka:Suolajärvet
Mina (yksikkö)

Mina () oli muinainen massan yksikkö ja rahayksikkö. Se oli Mesopotamian alueella käytössä jo pronssikaudella. Se vastasi noin 500 grammaa, ja se jakaantui 60 sekeliin. 60 minaa muodosti talentin. Antiikin Kreikassa minan paino vastasi sataa drakhmaa. Attikalainen (ateenalainen) mina oli nykymitoissa noin 431 grammaa. Myös rahayksikkönä mina vastasi sataa drakhmaa. == Muuntotaulukko == Muuntotaulukko attikalaisen mittajärjestelmän mukaisesti: Mittayksikkö (y) Muuntokerroin (x) 1 mnā = x × y 1y = x × mnā Kreikkalaiset – obolos (oboli) 600 obolia minaa – drakhmē (drakhma) 100 drakhmaa minaa – talanton (talentti) talenttia 60 minaa Kansainväliset (SI) – gramma 431 g 0,002 minaa – kilogramma 0,43 kg 2,33 minaa Brittiläiset – unssi 15,2 oz 0,07 minaa – naula 0,95 lb 1,05 minaa == Lähteet == Luokka:Antiikin Kreikan rahat Luokka:Antiikin kreikkalaiset massan yksiköt
Maan muisti

Maan muisti on Anastasia Lapsuin ja Markku Lehmuskallion ohjaama suomalainen dokumenttielokuva vuodelta 2009. Elokuva käsittelee Suomen esihistoriaa ja historiaa jääkaudesta nykyhetkeen ihmisten jättämien jälkien kautta. == Lähteet == Luokka:Vuoden 2009 suomalaiset elokuvat Luokka:Suomalaiset dokumenttielokuvat
Kasvumuoto

Kasvumuoto on kasvien ulkonäköön, kokoon ja varren puutuneisuuteen perustuva luokittelutapa, jota käytetään etenkin (kasvi)ekologiassa. Jaottelu erilaisiin kasvumuotoihin ei ole mikään taksonominen luokittelutapa, vaan ennemminkin ekologinen tapa tyypitellä kasveja. Maalla kasvavat voidaan jakaa kasvumuodoiltaan tavallisesti viiteen tai kuuteen "perustyyppiin", joista useimpia voidaan jakaa edelleen pienemmiksi tyypeiksi. Lisäksi voidaan erottaa tarpeen mukaan erilaisia erityisempiä kasvumuototyyppejä, kuten patjakasvit tai mehikasvit. Vesikasveista erotellaan tavallisesti kolme tai neljä kasvumuotoa sen mukaan, miten kasvien lehdet sijaitsevat veteen nähden. Kasvumuotojen määrä riippuu kuitenkin tarkastelijasta ja tarpeesta. Maalla kasvavien kasvien kasvumuotoja: * puu ** monivuotinen, yleensä suurikokoinen, puuvartinen kasvi, jolla on yksi päärunko ** voidaan jakaa edelleen havupuihin ja lehtipuihin tai ainavihantiin ja kausivihantiin puihin * pensas ** monivuotinen, yleensä pienempikokoinen, puuvartinen kasvi, jolla on useita runkoja ** voidaan jakaa edelleen havupensaisiin ja lehtipensaisiin tai ainavihantiin ja kausivihantiin pensaisiin * varpu ** alle puoli metriä korkea, puuvartinen kasvi * ruoho ** ruohovartinen kasvi ** voidaan jakaa edelleen yksi-, kaksi- ja monivuotisiin ruohoihin * köynnös ** ruohovartinen tai puuvartinen, kasvutavaltaan köynnöstävä kasvi ** voidaan jakaa edelleen ruohovartisiin köynnöksiin ja liaaneihin * epifyytti ** toisten kasvien pinnoilla kasvava kasvi Vesikasvien kasvumuotoja: * ilmaversoinen kasvi * kelluslehtinen kasvi ** kelluslehtiset kasvit voidaan jakaa pohjasta kasvaviin kelluslehtisiin kasveihin ja irtokellujiin * uposlehtinen kasvi ** uposlehtisiistä kasveista voidaan erottaa vielä pohjalehtiset kasvit omaksi tyypikseen == Katso myös == * kasvutapa * Raunkiaerin elomuoto Luokka:Kasviekologia
Yksitoista ihmisen kuvaa

Yksitoista ihmisen kuvaa on Anastasia Lapsuin ja Markku Lehmuskallion ohjaama suomalainen dokumenttielokuva vuodelta 2012. Elokuva käsittelee kalliomaalauksia ja kallioon uurrettuja kuvia, joiden kautta se pyrkii tutkimaan esihistoriallisena aikana eläneitä ihmisiä. Elokuva on kuvattu ympäri maailmaa. Sen kuvauspaikkoina ovat toimineet Algeria, Australia, Etelä- Afrikka, Ranska, Pohjoismaat, Venäjä sekä Yhdysvallat. == Lähteet == Luokka:Vuoden 2012 suomalaiset elokuvat Luokka:Suomalaiset dokumenttielokuvat
Samsung Galaxy Z Fold 2

Samsung Galaxy Z Fold 2 on Samsung Electronicsin valmistama elokuussa 2020 julkaistu taittuvanäyttöinen älypuhelin. Se oli seuraaja Samsung Galaxy Foldille. Puhelimen mitat ovat taitettuna 159,2 × 128,2 × 6,9 mm ja avattuna 159,2 × 68 × 13,8–16,8 mm. Puhelin painaa 282 grammaa. Puhelimen etuosa eli näyttö on taitettuna lasia ja avattuna muovia. Takana on lasia ja reunat on tehty alumiinista. Avattu näyttö on 7,6-tuumainen. Puhelimessa on esiasennettuna Android 10 ja One UI 3.1. Takakameroita on kolme, jotka ovat kaikki 12 megapikselin kameroita. Etukameroita on kaksi, jotka molemmat ovat kymmenen megapikselin kameroita. Puhelimessa ei ole muistikorttipaikkaa tai kuulokeliitäntää. Akku on 4 500 milliampeeritunnin litiumpolymeeriakku. Värivaihtoehtoina ovat pronssi, musta, Thom Browne- ja Aston Martin -versiot. == Lähteet == Galaxy Z Fold 2 Luokka:Vuoden 2020 matkapuhelimet Luokka:Android-pohjaiset laitteet
Thamnocalamus tessellatus

Thamnocalamus tessellatus on heinäkasvien (Poaceae) heimoon kuuluva bambulaji, joka on kotoisin eteläisestä Afrikasta. Thamnocalamus tessellatus voi kasvaa korkeimmillaan lähes viisimetriseksi, mutta jää yleensä 3,5–4,5 metriä korkeaksi. Varsien paksuus on yleensä noin 2–3 cm, ja pituuteensa nähden varret ovat melko paksuja. Laji on kasvutavaltaan melko tiiviisti mätästävä. Thamnocalamus tessellatus -lajia voidaan kasvattaa koristekasvina temperaattisen ilmaston alueilla. Laji sopii kasvatettavaksi aurinkoiselle paikalle, mutta laji ei kuitenkaan kasva hyvin kuumassa ja kosteassa ilmastossa. Kylmässä lehtiin alkaa tulla vaurioita, mikäli lämpötila laskee −10 celsiusasteeseen tai sen alapuolelle, ja −20 asteessa vaurioita alkaa tulla lehtien lisäksi myös varsiin. == Lähteet == * Bamboo Garden: Thamnocalamus tessellatus Luokka:Heinäkasvit
Aleksander Eelmaa

Aleksander Eelmaa (6. marraskuuta 1946 Viljandi – 21. heinäkuuta 2021) oli virolainen näyttelijä. Hän esiintyi uransa aikana niin teatterissa, elokuvissa kuin televisiosarjoissa. Hänellä oli kolme lasta, joista kaksi työskentelee niin ikään teatterialalla. ==Esiintymisiä== ===Elokuvat=== * Metskannikesed (1980) * Kõrbekuu (1999) * Ferdinand (2002) * Agent Sinikael (2002) * Fender Bender (2003) * Ruudi (2006) * Vana daami visiit (2006) * Üks mu sõber (2011) ===Televisiosarjat=== * Rudolf ja Irma (1985) * Pildikesi Paunverest (1986) * Viimane suvi (1987) * Tuli sinu käes (1996) * Õnne 13 (vuodesta 1996) ==Lähteet== ==Aiheesta muualla== * Aleksander Eelmaa Viron Teatteriliiton tietopankissa Luokka:Vuonna 1946 syntyneet Luokka:Vuonna 2021 kuolleet Luokka:Virolaiset näyttelijät
Viisineniöt

Viisineniöt (Pentarrhinum) on oleanterikasvien (Apocynaceae) heimoon kuuluva pienehkö kasvisuku. Sukuun luetaan kuuluvaksi seitsemän lajia. == Lajeja == * Pentarrhinum abyssinicum * Pentarrhinum balense * Pentarrhinum coriaceum * Pentarrhinum gonoloboides * Pentarrhinum insipidum (syn. Cynanchum insipidum) – ruskoviisineniö * Pentarrhinum ledermannii * Pentarrhinum somaliense == Katso myös == * hukankierrot (Cynanchum) == Lähteet == == Aiheesta muualla == * Suomen Lajitietokeskus: Viisineniöt – Pentarrhinum Luokka:Oleanterikasvit